Dr Früehlig Schüttlet D'tanne - Erzählt Vo Theres  Dr Früehlig schüttlet d'Tanne u Igu-Bethlis Ma im Huli  ungerdranne erwachet na di na. Er gruchst u chratzt am Öhrli u tuet e länge Schnuf. Zum Gine sperrt er ds Schnörli bis hinger d Ohren uf. Er müpft u weckt sys Wybli: "Stang uf u leg di a! Wo hesch mys früsche Lybli? Richt gschwing es Café a! I wott dernah ga luege, ob d Schlange dört am Styg, ob ächt di falschi Guege ou scho erwachet syg. Ob d Haselmus im Stöckli scho gwäsche syg u gstrählt u ob em Chäferböckli no gäng kes Hörnli fählt. D Eidechse i de Chlecke Un ihre Nachbar Chrott Muess i dänk o ga wecke,  we 's ja scho gruene wott. Gi-mer no-nes Schlückli! Das stercht eim March u Bei. Du nimmsch däich no-nes Nückli, es Stündli oder zwöi. I ga itz; schaff nid z grüsli. Doch we s di acho sött, so wüsch e chli um ds Hüsli u sunnisch üser Bett."